เราอายุ17 ค่ะ แต่เรามีลูก2คนแล้วซึ่งเราไม่ได้ตั้งใจมี มีแม่ช่วยเลี้ยง1คนค่ะตอนนั้นอยู่กับแม่กับตา ช่วงเช้าถึงเย็นเราจะดูคนเดียวค่ะเรารู้สึกเหนื่อบกับการเลี้ยงบางทีโดนตาบ่นว่าไม่มีปัญญาเลี้ยงเพราะลูกเราร้องค่ะ เราชอบคิดมากคิดหลายๆเรื่องคิดทุกๆอย่าง มีอาการเบางทีค่ะ มีอารมณ์สองขั้วเลยค่ะบางทีก็ดี แต่บางทีอยู่ดีๆก็หงึดหงิดเหมือนคนล้ะคนไปเลย บางทีก็อยากร้องไห้ แต่มันร้องไม่ออกค่ะ รู้สึกว่าเรากับลูกเป็นภาระคนอื่นบางทีก็คิดอยากตายไปทั้ง3คนแม่ลูกแต่เราก็ยังทำไม่ได้ แต่ตอนนี้เรามาอยู่กับแฟนแล้วค่ะเอาลูกมาด้วย1คนอีกคนแม่ดูค่ะ บางทีเราชอบใส่อารมณ์กับเค้าเวลาเค้างอแงด้วยค่ะเพราะเค้าดื้อมากคือไม่อยู่เฉยเลยแล้วร่างกายเรามันก็เหนื่อยบางทีเราก็อยากนั่งพักบาง แต่ชีวิตเรา2-3ปีมานี่เราไม่คาอยได้หยุดพักบ้างเลย บางทีอารมณ์เราเบื่อโลกเบื่อทุกสิ่งทุกอย่าง มองไปทางไหนก็เบื่อ เราอยากไปไหนเเฟนเราก็ไม่พาไปมาอยู่กับแฟนทำงานเค้าก็ได้ตังใช้แปลกๆค่ะซึ่งมันไม่พอต่อการกินอยู่บางทีเราอยากได้นั้นนี่ให้ตัวเรากับลูกบ้าง เราก็ไม่มีเงินจะซื้อ อยู่เป็นครอบครัวได้ใช้ตังวันล้ะร้อยค่ะ เราเก็บมาคิดมากคิดหมดทุกๆอย่างสะเทือนใจง่าย บางทีเราก็คิดว่าเราอายุแค่นี้แต่เราต้องมารับความคิดอะไรแบบนี้มากมายแบบนี้แล้วหรอ แต่เราก็ทำตัวเองทั้งนั้นค่ะ เราเบื่อทุกๆสิ่งทุกๆอย่าง เหนื่อยทั้งกายเหนื่อยทั้งใจ บางวันเราก็รู้สึกหมดแรงสู้กับทุกสิ่งทุกอย่าง
สวัสดีค่ะ …… @จากที่เล่ามา คิดว่า …… มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ …… ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ